b'\n_START_ARTICLE_\nK\xc3\xa4ru vald (1939)\n_START_PARAGRAPH_\nK\xc3\xa4ru vald oli vald J\xc3\xa4rvamaal aastatel 1939\xe2\x80\x931950._NEWLINE_Detsembris 1939 valiti tagasi senine vallavanem August J\xc3\xa4rvik 11 poolt- ja 1 erapooletu h\xc3\xa4\xc3\xa4lega._NEWLINE_Vald moodustati senise K\xc3\xa4ru valla maa-alast; senise Ingliste valla Sonni ja K\xc3\xa4dva k\xc3\xbclade, Laane asunduse ning K\xc3\xa4ru metskonna K\xc3\xa4ru metsandiku kvartaalide nr. 37\xe2\x80\x9350 ja T\xc3\xa4ku soo maa-aladest; senise Kaiu valla Tammistu nr. 19 ja 19-a talude, Riigi tagavaramaa ja V\xc3\xa4\xc3\xa4tsa metskonna Selja metsandiku kvartaalide nr. 39\xe2\x80\x9341, 50\xe2\x80\x9355, 59\xe2\x80\x9361 ja 81\xe2\x80\x9384 maa-aladest; senise Vahastu valla V\xc3\xa4\xc3\xa4tsa metskonna Selja metsandiku kvartaali nr. 62 ja heinamaat\xc3\xbcki nr. 25 maa-aladest._NEWLINE_Uutes piirides olid valla piirid l\xc3\xa4hedased praeguse K\xc3\xa4ru valla piiridega. _NEWLINE_1945 augustis moodustati K\xc3\xa4ru vallas K\xc3\xa4ru k\xc3\xbclan\xc3\xb5ukogu keskusega K\xc3\xa4ru alevikus ja J\xc3\xb5ek\xc3\xbcla k\xc3\xbclan\xc3\xb5ukogu keskusega J\xc3\xb5ek\xc3\xbcla k\xc3\xbclas. 1950. aastal K\xc3\xa4ru vald likvideeriti, selle alad arvati T\xc3\xbcri rajooni koosseisu.'